মুসলিম ইতিহাসে এমন কোন নজির নেই যে মুসলমানগণ ভূগোলকে খন্ডিত করলো অথচ মাথার উপর আযাব নেমে এল না। আরব বিশ্বে শতবছর আগেও এত রাষ্ট্র ছিল না, ফলে এত আযাবও ছিল না। মুসলিম বিশ্বে যতই বাড়ছে রাষ্ট্রের সংখ্যা, ততই বাড়ছে দুর্গতি। ইসলামে যে দেশভাঙ্গা হারাম – শেখ মুজিব ও তাঁর অনুসারিরা ইসলামের এ বুনিয়াদী কথাটি বুঝেননি। অথচ ইসলামের সে বিধান ভারতীয় কংগ্রেস নেতা করম চাঁদ গান্ধিও বুঝতেন। তাই মুসলিম লীগ যখন ভারত ভেঙ্গে পাকিস্তান গড়ার প্রস্তাব পাশ করে তখন কায়েদে আজম মোহম্মদ আলী জিন্নাহকে তিনি ইসলামের সে বিধানের কথা স্মরণ করিয়ে দিয়েছিলেন। তখন কায়েদে আযমের যুক্ত ছিল, মুসলিম লীগ কোন মুসলিম দেশ ভাঙ্গছে না, বরং হিন্দু-সংখ্যাগরিষ্ঠ ভারত ভেঙ্গে বিশ্বের সর্ববৃহৎ মুসলিম দেশের জন্ম দিচ্ছে। তাঁর আরো যুক্তি ছিল, মুসলমানগণ হিন্দুদের থেকে সর্বার্থে একটি আলাদা জাতি। প্রতি পরিবারের জন্য যেমন আলাদা ঘর লাগে, স্বতন্ত্র একটি জাতির জন্যও স্বতন্ত্র দেশ লাগে। নইলে সে জাতি তার নিজের জীবন-লক্ষ্য ও জীবনাদর্শ নিয়ে বেড়ে উঠতে পারে না। হিন্দুদের ধর্ম যেমন মুসলমানদের থেকে ভিন্ন, তেমন ভিন্ন হলো তাদের বাঁচা-মরা, রাজনীতি, আইন-আদালত ও সংস্কৃতির এজেন্ডা। এটিই ছিল জিন্নাহর ‘দ্বিজাতি’ তত্ত্ব। মুসলমানদের উপর ফরয শুধু নামায-রোযা আদায় নয়, আইন-আদালতে কোরআনী বিধানকেও মেনে চলা। সেটি একটি কাফের অধ্যুষিত রাষ্ট্রে কিকরে সম্ভব ? তাই মুসলমানের কাজ শুধু মসজিদ মাদ্রাসা গড়া নয়, ইসলামী রাষ্ট্র গড়াও। ফলে পাকিস্তান গড়ার কাজকে এজন্যই উপমহাদেশের মুসলমানেরা ইবাদত মনে করেছে। তেমনি ইবাদত মনে করেছে এর প্রতিরক্ষাকেও। বিভক্ত মুসলমানগণ যখন দেশে দেশে ক্ষুদ্র ক্ষুদ্র রাষ্ট্র গড়ে উৎসব করছিল, তখন নানা ভাষাভাষি ভারতীয় মুসলমানগণ হাজার মাইলের শত্রুদেশ ভারতকে মাঝখানে রেখে অখন্ড পাকিস্তান গড়েছিল। ইসলামের ইতিহাসে মুসলিম-সংহতির এমন নজির বিরল। বিশ্বের সংঘাত-মুখি বিভক্ত মুসলমানদের জন্য এটি ছিল অনুপ্রেরণার উৎস। এমন একতা ছিল মহান আল্লাহকে খুশি করার বড় মাধ্যম। জমি থাকলে সেখানে ফসল ফলানোর সাধও জাগে। পাকিস্তান ছিল তেমনি এক বিশাল ভূমি। সে একটি নব্য বিশ্বশক্তির ইমারত গড়ে তোলা যেন। কিন্তু ইসলামের শত্রুরা সে সুযোগ দিতে রাজী ছিল না। আর শেখ মুজিব ও তার অনুসারিরা সে শত্রুপক্ষটির সাথে কাঁধে কাঁধ মিলিয়ে লড়লেন।